Ապա խօսք առաւ Սրբազան Հայրը եւ նախ իր գոհանուկութիւնն ու ուրախութիւնը յայտնեց այս տարի էլ սոյն առիթով սարիեցիների հետ լինելու համար, եւ ապա գնահատեց ընդհանարպէս բոլորին այդ դժւարին պայմանների մէջ իրենց ինքնութիւնը պահելու համար հայապահպանման ծիրում իրենց պայքարը եւ աշխատանքը բերելուն եւ ապա հարց պատասխանի ձեւով շուրջ երկու ժամ նրանց եկեղեցական, ազգային, կրօնական ու աւանդութեան հետ առնչւած որոշ բացատրութիւններ եւ ուսուցումներ փոխանցեց եւ լայնօրէն անդարդարձաւ այս տարին յատկանշող Հայաստանի առաջին Հանրապետութեան հիմնադրութեան 100-ամեակին, նրա պատմականին, եւ նրանից բխող կարեւոր հանգամանքներին։ Ապա կէսօրից յետոյ ժամը 3։00-ին սրահում Սրբազան Հայրը ներկաների հետ միասին կիսեց կէսօրւայ հացը։ Աւարտին արժ. Տ. Արիստակէս քհնյ. Շահմիրեանը բոլորի անունից երախտագիտական ու շնորահակալական խօսք արտասանեց Սրբազան Հօրը եւ այդ առիթով նաեւ շնորհաւորեց նրա քահանայական օծման ու ձեռնադրութեան 50-ամեակն ու Թեհրանում առաջնորդութեան 19-ամեակը մաղթելով քաջառողջութիւն, արեւշատութիւն եւ երկար տարիների առաջնորդական հովւութիւն։